Fil 1:10 Wat is die doel van die geestelik onderskei van die dinge? Paulus noem as groot doel om te gaan raaksien waarop dit aankom. As jy dit sien gaan dit ook regtig jou lewe bepaal. Dan gaan jou lewe verander. Dan wil jy nie bly wie jy is nie. Wie van die HERE gaan hou wil deur God se Gees verander word. God se liefde is so wonderlik dat Sy liefde jou al hoe meer wil verander na God se beeld. Jy wil dan ook self nie in jou eie sondige ek bly leef nie. Jy wil al hoe meer rein wees. Die woord wat Paulus hier vir rein gebruik beteken letterlik dat jy deur die son beskyn kan word. Jy kan in die volle lig van God se lig staan. Die lig wat ook al die verkeerde by jou ontdek. Die lig waarvoor niks verberg bly nie.
Jy wil dan so leef dat in jou lewe al hoe minder gevind word wat onrein is. Jy wil vir die HERE 'n mens wees wat vir Hom al hoe meer aangenaam word. Waaraan Hy al hoe meer blydskap beleef. Sy liefde dryf jou in jou lewe, ook in jou gevoelens om regtig 'n mens te wil wees soos Hy dit graag wil. Dit is 'n mens wat regtig tot sy doel kom. Dit is die beste wat in jou lewe kan gebeur. Ons weet ook dat tot die dag van ons afsterwe God se lig altyd weer dinge wys wat nie goed is nie. Waardeur ons ons sondes raaksien en voel. Nogtans is dit nie nodig dat dit jou moedeloos maak nie. Jy mag na Christus as jou Verlosser gaan en weet dat by Hom vergifnis is. Om juis vanuit die dankbaarheid vir Sy offer weer as 'n bly mens waaraan die Gees werk te leef. In die verlossende lig van Christus!